OzLabs/hebrew-wiki-articles huggingface dataset:
תאגיד הרשת הממשלתי של סין

תאגיד הרשת הממשלתי של סין או SGCC (ראשי תיבות באנגלית של: State Grid Corporation of China; בפין יין: 国家电网公司 גוּאוֹ-גִ'יאַה דִיאֶן-וַואנְג גוֹנְג-סְי) ידוע בסינית בפשטות בכינוי "הרשת הממשלתית" (State Grid), הוא מונופול בבעלות הממשלה, המספק שירותי חשמל ואלקטרוניקה בסין, הפיליפינים, אוסטרליה, ברזיל, איטליה, פורטוגל ויוון. התאגיד הוא חברת השירותים הגדולה בעולם והחברה השנייה בעולם בהכנסות (2018). ב-2016/17 היו לחברה 927,839 עובדים, כ-1.1 מיליארד לקוחות, והכנסות של כ-363 מיליארד דולר.

== היסטוריה ==
סין פתחה ברפורמה בת שלושה שלבים בסקטור האנרגיה בשנת 1986.<ref></ref> כאשר בשלב השלישי והאחרון, "הפרדת רשת המפעלים" שאירעה בתחילת שנת 2002, הנכסים של תאגיד חברת החשמל הממשלתית (בפין יין: 国家电力公司) חולקו לחמש "קבוצות ייצור חשמל" שמונו על תפעול תחנות הכוח וחמש חברות בת של SGCC, בבייג'ינג. לתאגיד אסטרטגיית התרחבות אגרסיבית גם מחוץ לסין ולו החזקות רבות, בעיקר בחברות אנרגיה באוסטרליה, פורטוגל, הפיליפינים, ברזיל, יוון ואיטליה. בשלב זה של הרפורמה הופרדו הפונקציות לייצור ושינוע/אספקה של אנרגיה כדי לעודד תחרות.<ref name="four"></ref>

SGCC, או בקיצור "הרשת הממשלתית", נוצר בדצמבר 2002, לאחר החלוקה לחמש חברות ייצור וארבע חברות שירות.<ref name="Wenying2006"></ref> שתי החברות הגדולות שנוצרו כדי להוות חברת על לכל אחד מהתחומים הן "הרשת הממשלתית" (ייצור) ו"חברת הרשת הדרומית של סין". בעת הקמתה היו לחברה יכולות ייצור של 6.47 גיגה-וואט.<ref name="four" /><ref></ref>

בשנות ה-2000, עקב גירעון בייצור החשמל, הפעיל הממשל ניתוקים המוניים יזומים של חשמל. בשנים 2002–2005 דיווחה החברה על הפסדים של כטריליון יואן.<ref name="four"/>

== מחלוקת ==
היו מספר דיווחים על שחיתות בקרב בכירים במשרד הכוללים טענות בדבר מעילה. מספר גורמים בהנהלה התפטרו לאחר הפרסומים.

== חברות בנות ==

* State Grid Yingda Group
* Yingda International Trust (89.76%)

==קישורים חיצוניים==

* 

קטגוריה:סין: כלכלה
קטגוריה:חברות בבעלות ממשלת סין
קטגוריה:חברות חשמל
קטגוריה:תאגידים
קטגוריה:חברות בשווי שוק מעל 200 מיליארד דולר
קטגוריה:הרפובליקה העממית של סין: אנרגיה

== הערות שוליים ==
F/A-259 סטרייקר

F/A-259 סטרייקר (באנגלית: F/A-259 Striker) הוא מטוס תקיפה קל, הנמצא בפיתוח משותף של התעשייה האווירית לישראל וחברת אארו וודוכודי, יצרנית המטוסים הגדולה בצ'כיה.

תוכניות פיתוח למטוס הוצגו לראשונה בסלון האווירי בפארנבורו, בריטניה בשנת 2018. המטוס יועד להשתתף בתחרות מטוס התקיפה הקל העתידי של חיל האוויר האמריקני (תוכנית OA-X).

== מאפיינים ==
המטוס מתוכנן על בסיס ה-L-159 של אארו, וצפוי לקבל מערכות אוויוניקה וטכנולוגיות מתקדמות נוספות מבית התעשייה האווירית שיביאו את יכולות המטוס לרמה של דור רביעי. המטוס מתוכנן למשימות תקיפה, לוחמה בעצימות נמוכה, סיור ופטרול וביון.

המטוס צפוי להיות באורך של 12.8 מטר, מוטת כנפיים של 9.75 מטר ומשקל מרבי של 7,982 קילוגרם. כנפי המטוס לא יכללו את מכלי הדלק בקצה הכנף האופייניים למטוסי L-159 במקום זאת כנפי המטוס יכללו תאי דלק פנימיים. המטוס יכלול מנוע האניוול F124 שיקנו למטוס מהירות מרבית של מאך 0.82, סייג רום של 43,000 רגל (13,100 מטר), קצב טיפוס של 10,400 רגל לדקה (52.8 מטר לשנייה), והגבלות ג'י של 8+ (ג'י חיובי) ו- 4- (ג'י שלילי). כמו כן המטוס מתוכנן לפעול משדות ארעיים ולא סלולים וכולל אופציה להתקנת מערכת תדלוק אווירי.

המטוס יהיה חד-מושבי ויכלול תא טייס מזכוכית מותאם לאמצעי ראיית לילה, שלושה מסכים רב תכליתיים עם ממשק שליטה המעוצב בתפיסת HOTAS, מכ"ם מפתח סינתטי מבית אלתא מערכות. אופציונלית ניתן יהיה לכלול מכ"ם מערך סריקה אלקטרוני מתקדם, מערכת תצוגת כסדה עילית, ומערכת תקשורת לווינית.

המטוס יכלול שבע תחנות חימוש – שלוש מתחת לכל כנף ואחת בגחון המטוס. ויוכל להשתמש במגוון טילי אוויר-אוויר, רקטות וכוורות רקטות, פודי תותחים, פצצות, חימוש מונחה, ומכלים נתיקים. המטוס יוכל גם לשאת פודים לתקיפה וביון. הצפי למשקל חימוש מרבי למטוס הוא 2,722 קילוגרם.

== מטוס הניסוי ==
התעשייה האוורית קיבלה מחברת Aero Vodochody מטוס L-39 אלבטרוס, מספר זנב 4X-CFM המשמש כפלטפורמה לניסויי טיסה עבור הפרויקט.
<div style="text-align:center; float:center;"><gallery widths="200" heights="200" perrow="5">
קובץ:4X-CFM Shimon Kahlon.jpg|מטוס אארו L-39 אלבטרוס 4X-CFM בטיסת ניסוי.
קובץ:4X-CFM Rami Mizrahi.jpg|אארו L-39 אלבטרוס 4X-CFM בהכנות לטיסת ניסוי מנמל התעופה בן-גוריון
קובץ:4X-CFM Micha.jpg|אארו L-39 אלבטרוס 4X-CFM חונה בנמל התעופה בן-גוריון
</gallery>
</div>

== ראו גם ==

* אלניה איירמאק'י M-346
* יאקובלב Yak-130
* טקסטרון איירלנד סקורפיון

== קישורים חיצוניים == 
* [http://www.israeldefense.co.il/he/node/35083 התעשייה האווירית וחברת AERO מציגות: מטוס קרב-תקיפה קל, ה-F/A-259 STRIKER], באתר israeldefense, יולי 2018
* [http://www.aero.cz/en/media/news/aero-and-iai-introduced-multirole-f-259-striker-aircraft/ Aero and IAI introduced multirole F/A-259 Striker aircraft (video)], באתר aero.cz.
* [https://www.airforce-technology.com/projects/f-a-259-striker-light-attack-aircraft/ F/A-259 Striker Light Attack Aircraft], באתר airforce-technology, 13 באפריל 2021.
* [https://www.edrmagazine.eu/aero-vodochody-and-iai-introduce-the-f-a-259-striker Aero Vodochody and IAI introduce the F/A-259 Striker], באתר edrmagazine.eu, 19 באןגוסט 2018.

קטגוריה:התעשייה האווירית לישראל: מטוסים
קטגוריה:מטוסי קרב
קטגוריה:צ'כיה: תעופה
קטגוריה:ישראל: מיזמי ביטחון עתידיים
קטגוריה:מוצרים עתידיים: אמצעי לחימה
לאופולד החמישי, ארכידוכס אוסטריה

לאופולד החמישי, ארכידוכס אוסטריה (בגרמנית: Erzherzog Leopold V. von Österreich-Tirol; 9 באוקטובר 1586 - 13 בספטמבר 1632), היה בנו של קרל השני, ארכידוכס אוסטריה, וחמיו של פרדיננד השלישי, קיסר האימפריה הרומית הקדושה.

==ביוגרפיה==
לאופולד נולד ב-9 באוקטובר 1586 בגראץ, לקרל השני, ארכידוכס אוסטריה ומריה אנה מבוואריה, בתם של אלברכט החמישי, דוכס בוואריה ואנה, ארכידוכסית אוסטריה. בשנת 1598 הוסמך לאופולד כבישוף, אף על פי שלא הוסמך קודם לכן ככומר. בשנת 1602 הוא מונה לבישוף של שטרסבורג, משרה שבה הוא החזיק עד לשנת 1626. משנת 1609 ואילך הוא לחם עם שלו שכירי החרב שלו במלחמת הירושה של יוליך נגד מקסימיליאן השלישי, ארכידוכס אוסטריה, ומשנת 1611 עבור רודולף השני, קיסר האימפריה הרומית הקדושה בבוהמיה. בשנת 1614 הוא מימן את בניית הכנסייה של המכללה הישועית של מולשהיים.

בשנת 1619 לאחר מותו של קרוב משפחתו, התמנה לאופולד למושל הירושה של מקסימיליאן: אוסטריה הנוספת וטירול, ובשנת 1626 ירש את השטחים הללו, והחזיק בהם עד מותו. בשנת 1626 הוא התפטר מעמדותיו הכנסייתיות והתחתן עם קלאודיה דה מדיצ'י, בתם של פרדיננדו הראשון דה מדיצ'י, הדוכס הגדול של טוסקנה וכריסטינה מלורן. בשנת 1632 הוא נלחם על ולטלינה והגן על טירול נגד השוודים, וב-13 בספטמבר 1632 הוא מת בשוואץ.

==משפחתו==
ב-19 באפריל 1626 התחתן לאופולד עם קלאודיה דה מדיצ'י, בתם של פרדיננדו הראשון דה מדיצ'י, הדוכס הגדול של טוסקנה וכריסטינה מלורן, ממנה נולדו לו 5 ילדים:
* מריה אלאונורה, ארכידוכסית אוסטריה (1627–1629).
* פרדיננד קרל, ארכידוכס אוסטריה (1628–1662), התחתן עם אנה דה מדיצ'י.
* איזבלה קלרה, ארכידוכסית אוסטריה (1629–1685), התחתנה עם קרלו השלישי, דוכס מנטובה.
* זיגיסמונד פרנץ, ארכידוכס אוסטריה (1630–1665), התחתן עם הדוויג מפפאלץ-זולצבאך.
* מריה לאופולדינה, ארכידוכסית אוסטריה (1632–1649), התחתנה עם פרדיננד השלישי, קיסר האימפריה הרומית הקדושה.

==אילן יוחסין==

==קישורים חיצוניים==

* 

קטגוריה:אבירי מסדר גיזת הזהב
קטגוריה:בית הבסבורג
קטגוריה:ילידי 1586
קטגוריה:נפטרים ב-1632
תראו אותי

תראו אותי היא תוכנית אירוח ישראלית בהנחיית אברי גלעד. התוכנית שודרה בחינוכית 23 בשנים 2013–2014.

== מבנה התוכנית ==
מדי פרק מארח אברי גלעד ארבעה ילדים ויחד איתם אורח מיוחד שבבגרותו הצליח משמעותית למרות לקות או מגבלה.

באולפן התוכנית הילדים משחקים ודנים בסוגיות הקשורות לאחר ולשונה בחברה תוך כדי בחינה מחדש של עמדותיהם והסטריאוטיפים.

לצד אברי גלעד נמצא הזברה בגילומו של השחקן ערן בן צבי. הזברה מצחיק, ספונטני וחצוף. הזברה מתפעל עמדת די.ג'יי מיוחדת באולפן ודואג להשמיע את דעתו בכל נושא.

== ראו גם ==
* שרגא בישגדא
* חיות מסך
* מה זה מוזה

== קישורים חיצוניים ==
* 
* 

==== ביקורות ====
* 

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:הטלוויזיה החינוכית הישראלית
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:תוכניות שצולמו באולפני הרצליה
אולי פיל

אולי פיל היא תוכנית טלוויזיה ישראלית מסוג דרמה מוזיקלית השודרה בחינוכית 23 וכיום משודרת בכאן חינוכית מאז יוני 2018.

התוכנית מבוססת על הצגה בשם זהה שעלתה בתיאטרון אורנה פורת לילדים ולנוער.

== עלילה ==
איילת וגלי הן שתי אחיות שחולקות חדר ותחביבים משותפים אבל הן שונות מאוד אחת מהשנייה. הצד של גלי, האחות הגדולה, תמיד מסודר, ואילו הצד של איילת בחדר מלא תמיד בדפים וצבעים מפוזרים. איילת אוהבת לצייר, והציורים שלה לא דומים לשום דבר שיש בעולם. כשגלי שואלת אותה מה היא מציירת היא עונה ״אולי פיל?״.

איילת מציירת את ״אולי פיל״ ואת ״לא גמור״, וכשאף אחד לא בסביבה הם קמים לחיים, יוצאים מהדף ומייעצים לה עצות. העצות שלהם מסבכות את איילת בצרות. בכל פרק מופיע שיר מקורי, שאיילת ו"אולי פיל" ו"לא גמור" שרים יחד.

== דמויות ==
* אריאלה (אלמה דישי) – וטרינרית. רעייתו של בועז ואימן של גלי ואיילת.
* בועז (אלון נוימן) – בעלה של אריאלה ואביהן של גלי ואיילת.
* איילת (אייל עקנין) – אחותה הקטנה של גלי. אוהבת לצייר, אך ציוריה לא דומים לשום דבר שיש בעולם. "אולי פיל" ו"לא גמור" הם חברים שלה אשר מייעצים לה עצות שמסבכות אותה בצרות, אשר גלי מצליחה להוציא אותה מהן.
* גלי (מעיין סלקטר-שור) – אחותה הגדולה של איילת. מסודרת. האחות האחראית. אוהבת מאוד את איילת. ועוזרת לה לצאת מהצרות שנגרמות בגלל עצותיהם של "אולי פיל" ו"לא גמור".
* אולי פיל – חיה שאיילת מציירת, ולא בטוחה מה היא מציירת. יחד עם "לא גמור" מייעצת עצות לאיילת, שתמיד מסתבכת בצרות בגללן.
* לא גמור – איש בעל אוזן אחת בלבד שאיילת מציירת. יחד עם "אולי פיל" מייעץ עצות לאיילת שתמיד מסתבכת בצרות בגלל העצות.

== פרקים ==
{| class="wikitable"
|+
! מספר הפרק (בסדרה)
! מספר הפרק (בעונה)
! שם הפרק
! תאריך העלאה ליוטיוב
|-
| 1
| 1
|טוש הזהב
|26 ביוני 2018
|-
| 2
| 2
|היום הכי גרוע
|26 ביוני 2018
|-
| 3
| 3
|פריחה
|26 ביוני 2018
|-
| 4
| 4
|אוגר סיבירי
|26 ביוני 2018
|-
| 5
| 5
|כלוב של נמר
|5 ביולי 2018
|-
| 6
| 6
|צב יענה
|2 ביולי 2018
|-
| 7
| 7
|תמונה משפחתית
|2 ביולי 2018
|-
| 8
| 8
|מסיבת פיג'מות
|2 ביולי 2018
|-
| 9
| 9
|אחיות לא דומות
|2 ביולי 2018
|-
| 10
| 10
|סוד
|11 ביולי 2018
|-
| 11
| 11
|חולארץ
|11 ביולי 2018
|-
| 12
| 12
|מזל טוב
|11 ביולי 2018
|-
| 13
| 13
|וירוס גרון
|11 ביולי 2018
|-
| 14
| 14
|יום הולדת לסבתא
|17 ביולי 2018
|-
|}

== ראו גם ==
* שרגא בישגדא
* שוסטר ושוסטר
* פילו וסופי

== קישורים חיצוניים ==
* 
* 
* [https://web.archive.org/web/20131006061425/http://www.porat-theater.co.il/show_info.php?showid=610 "אולי פיל"] באתר תיאטרון אורנה פורת לילדים ולנוער

קטגוריה:סדרות טלוויזיה ישראליות לילדים
קטגוריה:סדרות דרמה מוזיקליות ישראליות
קטגוריה:הטלוויזיה החינוכית הישראלית
קטגוריה:כאן חינוכית: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
מריה לאופולדינה, ארכידוכסית אוסטריה

מריה לאופולדינה, ארכידוכסית אוסטריה (בגרמנית: Maria Leopoldine von Österreich-Tirol; 6 באפריל 1632 - 7 באוגוסט 1649), הייתה אשתו של פרדיננד השלישי, קיסר האימפריה הרומית הקדושה.

==ביוגרפיה==
מריה לאופולדינה נולדה ב-6 באפריל 1632 באינסברוק, ללאופולד החמישי, ארכידוכס אוסטריה ולקלאודיה דה מדיצ'י, בתם של פרדיננדו הראשון דה מדיצ'י, הדוכס הגדול של טוסקנה וכריסטינה מלורן. באותה שנה מת אביה, ואחיה פרדיננד קרל, ארכידוכס אוסטריה ירש את נחלותיו, תוך שאמה משמשת כעוצרת עד לבגרותו.

ב-2 ביולי 1648 התחתנה מריה לאופולדינה בטקס מפואר בלינץ עם פרדיננד השלישי, קיסר האימפריה הרומית הקדושה, אשר התאלמן זמן קצר קודם לכן מאשתו הראשונה מריה אנה מספרד. ב-7 באוגוסט 1649 ילדה מריה לאופולדינה את בנה קרל יוזף, ארכידוכס אוסטריה, אולם היא מתה כעבור זמן קצר ונקברה בקריפטה הקיסרית.

==אילן יוחסין==

==קישורים חיצוניים==

* 

קטגוריה:ילידות 1632
קטגוריה:בית הבסבורג
קטגוריה:נשות קיסרי האימפריה הרומית הקדושה
קטגוריה:נשות אצולה במאה ה-17
קטגוריה:נפטרים ב-1649
מיסטר קווילפ

מיסטר קווילפ (באנגלית: Mister Quilp) הוא סרט מוזיקלי בריטי בבימויו של מייקל טוכנר ובכיכובם של אנתוני ניולי, דייוויד המינגס וג'יל בנט. הסרט מבוסס על הרומן "בית ממכר עתיקות" מאת צ'ארלס דיקנס והוא יצא לאקרנים בשם זה.

הסרט הוא אחד מסדרת סרטי "קלאסיקה משפחתית" שעובדו לסרטים מוזיקליים על ידי רידרס דייג'סט. EMI Films הפיצו את הסרט לבתי הקולנוע בממלכה המאוחדת, ו-Avco Embassy Pictures הפיצו בארצות הברית. בווידאו הופץ הסרט בפורמט VHS ו-Beta על ידי חברת Magnetic Video בשם "בית ממכר עתיקות". הסרט לא יצא ב-DVD.

הביקורת של מבקר הקולנוע רוג'ר איברט הייתה מעורבת. לא בגלל המוזיקה או הביצוע של ניולי, אותם הוא שיבח, אלא על עצם הרעיון לבסס את הסרט על מלווה הכספים המרושע, והכישלון ביצירת סיפור מושך.

==צוות השחקנים==
* אנתוני ניולי – דניאל קווילפ
* דייוויד המינגס – ריצ'רד סוויבלר
* ג'יל בנט – סאלי בראס
* שרה-ג'יין וארלי – נל הקטנה
* מייקל הורדרן – הסבא / אדוארד טרנט
* דייוויד וורנר – סמפסון בראס
* איבון אנטרובוס – בטסי קווילפ
* סו ברבור – רקדנית
* דייוויד באטלי – קודלין
* וינדזור דייוויס – ג'ורג', העוזר של גברת ג'רלי
* פיל דייוויס – טום סקוט
* פיטר דאנקן – קיט נובלס
* בריאן גלובר – מפעיל תנורים
* כריס גרינר – ענק
* רוזלינד נייט – גברת ג'ורג'
* רונלד לייסי – האריס
* בריאן ברינגל – מר גרלנד
* פול רוג'רס – הג'נטלמן הרווק / הנרי טרנט
* מקסוול שו – אייזק ליסט
* נורמן ווריק – וופין
* מונה וושבורן – גברת ג'ארלי
* מלקולם ויבר – לוליין
* שרה וב – הדוכסית

==קישורים חיצוניים==

==הערות שוליים==

קטגוריה:סרטי 1975
קטגוריה:סרטים באנגלית
קטגוריה:סרטים בריטיים
קטגוריה:סרטים המבוססים על בית ממכר עתיקות
קטגוריה:סרטים מוזיקליים
סרייבו (כדורגל)

"סָרָיֶיבוֹ" (בבוסנית: Fudbalski Klub Sarajevo או Фудбалски клуб Сараево בקירילית; בקיצור: FK Sarajevo, פה קה סרייבו) הוא מועדון הכדורגל מקצועני מהעיר באותו השם, בירת בוסניה והרצגובינה.

== היסטוריה ==
המועדון נוסד ב-24 באוקטובר 1946, פחות משנה לאחר שחרור סרייבו מהנאצים, תחת השם "טורפדו", באמצעות מיזוג בין קבוצות הכדורגל "אודארניק" ו"סלובודה". ב-1947, הקבוצה שינתה את שמה ל"מטלאצו". ב-1949 היא קיבלה את שמה הנוכחי.

המועדון נחשב למועדון הבוסני המוצלח ביותר ביוגוסלביה לאחר שזכה בשתי אליפויות לאומיות (ב-1967 וב-1985).

כיום זהו אחד המועדונים המוצלחים ביותר בליגת העל הבוסנית, לאחר שזכה בה חמש פעמים (בשנים 1999, 2007, 2015, 2019, 2020) ולרשותו גם זכייה בשישה גביעים לאומיים (בשנים 1997, 1998, 2002, 2005, 2014, 2019).

בין סרייבו ובין יריבתה העירונית, ז'לייזניצ'אר סרייבו, קיימת יריבות רבת שנים ומפגשים בין השניים הם מתוחים מאוד.

== תארים ==
* אלופת יוגוסלביה בכדורגל (2): 1967, 1985
* אלופת בוסניה והרצגובינה בכדורגל (5): 1999, 2007, 2015, 2019, 2020
* מחזיקת גביע בוסניה והרצגובינה כדורגל (6): 1997, 1998, 2002, 2005, 2014, 2019
* מחזיקת הסופר קאפ של בוסניה והרצגובינה (1): 1997

== קישורים חיצוניים ==

* 

* [http://www.uefa.com/teamsandplayers/teams/club=64378/profile/index.html סרייבו באתר uefa.com]

*
קטגוריה:קצרמר יוגוסלביה
קטגוריה:סרייבו: ספורט
קטגוריה:קבוצות כדורגל מבוסניה והרצגובינה
קטגוריה:קבוצות כדורגל שהוקמו ב-1946
Greatest Hits (אלבום של חמישיית הג'קסונים)

Greatest Hits הוא אלבום האוסף הראשון של להקת "חמישיית הג'קסונים". האלבום יצא סוף שנת 1971 וכלל עשרה שירים הלקוחים מששת האלבומים שהוציאה הלהקה עד אז בחברת מוטאון. בנוסף לשירים אלה נכלל באלבום גם השיר "Sugar Daddy", שלא נכלל באלבומים הקודמים. השיר דורג במקום השלישי במבצעד הרית'ם אנד בלוז ובמקום העשירי במצעד שירי הפופ. מכירות האלבום ברחבי העולם הגיעו ל-5.6 מיליון עותקים.

==רשימת השירים==

==קישורים חיצוניים==

קטגוריה:אלבומי חמישיית הג'קסונים
קטגוריה:אלבומי חברת מוטאון
קטגוריה:אלבומי אוסף של חמישיית הג'קסונים
מרוץ דראג

מרוץ דראג ב[[הוקנהיימרינג, גרמניה, 2003.]]
מרוץ דראג הוא סוג של מרוץ מכוניות. זוהי קטגוריית מרוצים מסוימת שבה מתחרים כל פעם שני רכבים במרוץ ראש בראש במקצה של מסלול ישר באורך 403 מטרים (רבע מייל) כאשר המטרה היא להגיע ראשון. המרוץ מתבצע בשיטת נוק-אאוט כאשר כל מנצח במקצה עולה לשלב הבא, בו הוא מתמודד מול מנצח אחר, עד שמגיעים לגמר.

רכבי דראג הם רכבים תקניים כביכול לנסיעה בכביש, אלא שבעליהם משפרים אותם כל העת על מנת לנצח בתחרות. לעיתים מוסיפים על רכב שמגיע מהיצרן עם עוד מאות כוחות סוס כך שישנם רכבי דראג עם מעל ל-. תפעול הרכבים יקר מאוד ולכן משתמשים ברכבים האלו בדרך כלל רק למרוץ הדראג עצמו. בחוקי המרוץ מותר לערב בתערובת הדלק כל רכיב שייתן תאוצה טובה יותר וכל שיפור שניתן להעלות על הדעת.

בישראל מתקיים מדי שנה מאז 2012 מרוץ דראג רשמי, לרוב במנחת דימונה, בתמיכת משרד התרבות והספורט.

==קישורים חיצוניים==

* [https://web.archive.org/web/20180724032333/http://archive.mcs.gov.il/about/authoritiescouncilscorporations/sportydrivingauthority/documents/clalim-leerua/event%20rules-%20drag.pdf כללי אירוע בענף הדראג], משרד התרבות והספורט
* 

קטגוריה:ספורט מוטורי
דראג, מרוץ
חרבת עטרבה

חרבת עטרבה הוא שמו של אתר ארכאולוגי בשפלת יהודה, בו נמצאו שרידי עיירה יהודית מן התקופה הרומית.

החורבה שוכנת כקילומטר מצפון למושב לוזית שבשפלה, בראש גבעה ברום של 210 מטרים מעל פני הים, מדרום לאפיקו של נחל האלה. כארבעה קילומטרים ממזרח לחורבה נמצא תל עזקה וכארבעה קילומטרים ממערב לה נמצא תל צפית.

בשנות השמונים של המאה ה-20 אותרה בחורבה מערכת מחילות מסתור מפותחת מימי המרד הגדול או מרד בר כוכבא, שנחצבה בסמוך לבור מים עגול ומדורג.

בשנת 2011 נסקרה בחלקה הדרומי של החורבה מערת קבורה שנפגעה כתוצאת מחפירות שוד. במערה אותרו תשעה כוכי קבורה ושברי שלוש גלוסקמאות מעוטרות, האופייניים למערות קבורה יהודיות מן התקופה הרומית בשנים שקדמו למרד בר כוכבא.

יש המציעים לזהות את האתר עם "כפר טובא" הנזכרת בכתבי יוסף בן מתתיהו כעיירה יהודית מרכזית בשפלה שהוחרבה בידי אספסיאנוס במהלך דיכוי המרד הגדול או עם היישוב "טורבאן", שבו הוקם במאה החמישית מנזר ביזנטי לפי המקורות הנוצריים.

מערכת המסתור שבאתר ומערות הפעמון שבו נגישים כיום למטיילים.

==לקריאה נוספת==
*זיסו ב', היישוב הכפרי בהרי ושפלת יהודה משלהי תקופת הבית השני עד לדיכוי מרד בר-כוכבא, עבודת דוקטורט, האוניברסיטה העברית ירושלים.
* פרומקין ע', מערכת מסתור בחורבת עטרבה, נקרות צורים, תשמ"ו, 46-49, 11-12.

==קישורים חיצוניים==
*[http://www.hadashot-esi.org.il/report_detail.aspx?id=25408&mag_id=126 מערת קבורה בחרבת עטרבה] באתר רשות העתיקות.
*[http://edu.gov.il/noar/tiulim/tracks/central-mountain-area/judaean-foothills/Pages/luzit-atraba.aspx מסלול טיול בחורבת עטרבה] באתר משרד החינוך.

==הערות שוליים==

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:שפלת יהודה: אתרים ארכאולוגיים
קטגוריה:קצרמר ארכאולוגיה
קטגוריה:מסלולי טיול
קטגוריה:לוזית
קטגוריה:חבל עדולם
חרבת קושט

חרבת קושט הוא שמו של אתר ארכאולוגי במערב הגליל התחתון, על שלוחה הפונה מערבה ברכס ביער אלונים, מדרום ליישוב נופית ומעל נחל ציפורי הזורם מדרום לה וצפון מערבית לאלוני אבא, בו נתגלו שרידי עיירה יהודית מהתקופה הפרסית ועד לתקופה הממלוכית.<ref name=":0"></ref><ref name=":1"></ref>

== היסטוריה ==
על פי ממצאי החרסים באתר, תחילתו בתקופת הברזל, כאשר היישוב עצמו מתחיל בתקופה הפרסית והוא המשיך להתקיים ברציפות לאורך התקופה ההלניסטית, החשמונאית, הרומית, הביזנטית, הערבית, וסופו בתקופה הממלוכית.<ref name=":1" /> לכל אורך תקופות אלו, ניתן לקבוע שזהו יישוב יהודי וזאת גם על פי ממצא החרסים, כלי האבן, מבנה הציבור, האבנים המעוטרות שכללו תבליט עם מנורת שבעת הקנים שנתגלה בשנת 1969 ומתוארך למאה החמישית והשישית ומערות הקבורה.<ref name=":1" /> זאת בנוסף לעובדה שהוא ממוקם באזור בתחום הגליל היהודי, שהתרכז סביב אושא, שפרעם ובית שערים של ימי המשנה.<ref name=":0" />

== ארכאולוגיה ==
באתר נתגלה בשנת 1969 שברי לוח שיש עם תבליט מנורת שבעת הקנים, בעקבות זאת נערך סקר בו תועד שרידיו של מבנה ציבור גדול, כנראה בית כנסת.<ref name=":0" /> בשנת 2008 ובשנת 2010 נערכו חפירות באתר עקב פגיעה בו ועבודות לסלילת כביש. הממצאים שנתגלו כללו מחצבות קירטון ובורות מים, כלי זכוכית, שני מקוואות, אחד מהם בעל שני פתחים.<ref name=":0" /> כלי החרס שנתגלו באתר כוללים כלים ממשפחת כלי כפר חנניה היא השלטת במכלול וכוללת קערות, קדרות, סיר בישול וקנקנים משפחת כלי שיחין.<ref name=":0" /> מבחינת מטבעות באתר, בשכבות ובמתקנים השונים נתגלו מטבעות מהתקופה הרומית, כולל מטבע מימי הקיסר טראיאנוס, מטבעות מהתקופה הביזנטית ומטבעות ממלוכים.

== קישורים חיצוניים ==
* [http://www.hadashot-esi.org.il/report_detail.aspx?id=25358&mag_id=125 חפירות חרבת קושט], באתר רשות העתיקות

== הערות שוליים ==

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:הגליל התחתון: אתרים ארכאולוגיים
קטגוריה:קצרמר ארכאולוגיה
טנלי אולברייט

טנלי אולברייט (באנגלית: Tenley Albright; נולדה ב-18 ביולי 1935) היא מחליקה אמנותית בעברה ומנתחת אמריקאית. בשנת 1956, הייתה לאישה האמריקאית הראשונה שזכתה במדליית זהב אולימפית בענף החלקה אמנותית ליחידות באולימפיאדת קורטינה ד'אמפצו.

==ביוגרפיה==
אולברייט נולדה בניוטון מסצ'וסטס, והחלה להחליק בילדותה. בגיל 11 לקתה במחלת שיתוק ילדים שהגבילה את תנועת גבה, רגליה וצווארה ואיימה על המשך פעילותה בהחלקה. בעצת רופאיה, המשיכה להחליק כדרך שיקום פזיותרפית, התחזקה ובגיל 13 כבר החלה להשתתף בתחרויות. בגיל 14 זכתה באליפות הנוער להחלקה של מזרח ארצות הברית.

==קריירה==
בשנת 1952, השתתפה באולימפיאדת אוסלו וזכתה במדליית כסף. בשנת 1953, החלה ללמוד במכללת רדקליף. באותה השנה, השתתפה באליפות העולם בהחלקה אמנותית על הקרח והייתה לאישה האמריקאית הראשונה לזכות במדליית זהב. שנה לאחר מכן, זכתה במדליית כסף באליפות זו, ובשנת 1955, זכתה בשנית באליפות העולם בהחלקה אמנותית. בשנת 1956, השתתפה באולימפיאדת קורטינה ד'אמפצו, אולם שבועיים לפני התחרות סבלה מפציעה: במהלך אימונים, להב המחליק השמאלי נתקע בחריץ בקרח וחתך את כף רגלה הימנית כמעט עד העצם. אביה, מנתח במקצועו, טס אליה ותפר את החתך שלה. ביום התחרות, אולבייט הצליחה להתחרות, זכתה במדליית זהב והייתה בכך לאישה האמריקאית הראשונה לזכות במדליית זהב אולימפית בענף החלקה אמנותית ליחידים.

בשנת 1956, פרשה אולברייט מספורט תחרותי. בשנת 1959, סיימה לימודי רפואה בבית הספר לרפואה של אוניברסיטת הרווארד והחלה לעסוק ברפואת ספורט. בשנת 1976, הייתה הרופאה הראשית של המשלחת האמריקאית לאולימפיאדת אינסברוק.

==חיים אישיים==
בשנת 1958 נישאה לג'רלד בלייקלי. לזוג שלושה ילדים.

==קישורים חיצוניים==

* 
<div class="mw-content-ltr">
* [https://www.youtube.com/watch?v=Qz1_wF8J_xA Albright Tenley 1991 MasterEdit], American Academy of Achievement
* [https://www.youtube.com/watch?v=Wpx1_gHigks Tenley Albright (USA) - World Championships Vienna 1955 - ISU Archives USA], Skating ISU
</div>

==הערות שוליים==

קטגוריה:אלופות אולימפיות אמריקאיות: החלקה אמנותית
קטגוריה:זוכות מדליית כסף אולימפית אמריקאיות: החלקה אמנותית
קטגוריה:אלופות עולם בהחלקה אמנותית
קטגוריה:בוגרות מכללת רדקליף
קטגוריה:בוגרות בית הספר לרפואה באוניברסיטת הרווארד
קטגוריה:בוגרי בית הספר לרפואה באוניברסיטת הרווארד
קטגוריה:כירורגים אמריקאים
קטגוריה:רופאות אמריקאיות במאה ה-20
קטגוריה:מחליקים אמנותיים על קרח באולימפיאדת קורטינה ד'אמפצו (1956)
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
דגל אזאד קשמיר

דגל אזאד קשמיר (באורדו: پرچم آزاد کشمی) הוא דגל מדינה המייצג את הטריטוריה העצמאית של אזאד קשמיר בפקיסטן. הדגל בעל רקע ירוק, ארבעה פסים לבנים אופקיים לבנים, כוכב וסהר על צדו העליון הימני וקנטון מוזהב בצדו העליון השמאלי.

הדגל אומץ ב-24 בספטמבר 1975, באמצעות פקודה שאושרה על ידי מייסד הטריטוריה, מוחמד אבראהים קאן . הדגל תוכנן על ידי עבדול חאק מירזה, סגן-אלוף פקיסטני. הדגל מסמל היבטים שונים של הטריטוריה. לדברי ממשלת אזאד קשמיר, הרקע הירוק מייצגת את רוב האוכלוסייה המוסלמית באזור, קנטון הזהב מייצג את המיעוטים הדתיים, הפסים הלבנים מייצגים את ההרים המושלגים של המדינה, הפסים הירוקים מייצגים את עמק קשמיר והכוכב והסהר הם סמל לאומי המופיעים גם על גבי דגל פקיסטן.

== ראו גם ==
* דגל פקיסטן

== קישורים חיצוניים ==

* [https://www.fotw.info/flags/pk-azkas.html דגל אזאד קשמיר], באתר דגלי העולם 

== הערות שוליים ==

קטגוריה:פקיסטן: סמלים לאומיים
ברזית

בִּרְזָיִת הוא שמו של יישוב מתקופת המקרא ובית שני, הנזכר בתנ"ך ובכתבי יוסף בן מתתיהו.

היישוב נזכר בתנ"ך באופן יחידאי ברשימת אבות וערי שבט אשר שבספר דברי הימים: .

בספרו של יוסף בן מתתיהו, קדמוניות היהודים, נזכר על ידו יישוב בשם Birzetho, ללא הצבעה על מיקומו.

הצעת זיהוי אחת ליישוב קדום זה היא בח'רבת בִּרְזָה שבגליל המערבי, במעלה נחל כזיב, בין המושבים צוריאל ואלקוש. אתר זה, השוכן בנחלת שבט אשר, תועד בידי הקרן הבריטית לחקר ארץ ישראל, ולאחר קום המדינה ניתן לו השם הרשמי "חרבת ברזית", ולמעיין הסמוך אליו ניתן השם "עין ברזית".

הצעת זיהוי אחרת ליישוב הקדום היא בעיירה ביר זית הסמוכה מצפון לראמאללה. זאת, הן לאור שימור השם המושלם, והן לאור זהות שמות בין חלק מאבות שבט אשר ובין חלק מאבות שבט אפרים, שבתחום נחלתו נמצאת העיירה, ייתכן בשל התיישבותם של בני שבט אשר באזור זה בתקופה מסוימת.

==הערות שוליים==

קטגוריה:יישובי המקרא
קטגוריה:יישובים יהודיים בארץ ישראל בתקופת בית שני
קטגוריה:קצרמר תנ"ך
קטגוריה:צוריאל
ברזית (ברזית)
אלן הנזל

אלן הנזל (באנגלית: Ellen Ford Hansell; 28 בספטמבר 1869–1937) הייתה טניסאית אמריקאית. בשנת 1887 הייתה האישה הראשונה שזכתה באליפות ארצות הברית הפתוחה בטניס.

==ביוגרפיה==
הנזל נולדה בפילדלפיה, ארצות הברית לעקרת הבית, ג'ין מרטין הנזל ולרפד , סמואל רוב הנזל. בילדותה, סבלה מאנמיה, ורופאיה המליצו על פעילות גופנית. בגיל 13, הנזל שיחקה טניס ובגיל 16 הצטרפה למועדון הטניס בלמונט (Belmont Club) בו שיחקו גם לואיז אלדריס (Louise Allderdice), ברטה טאונסנד ומרגרט בלרד . ארבעתן התיידדו ונודעו כ'ארבעת הגדולות'. חברות במועדון הטניס לא הייתה יקרה במיוחד, אולם עבור משפחתה של הנזל מדובר היה בעול כלכלי (10 דולרים לשנה), והנזל נהגה לחסוך בהוצאות באמצעות הליכה למועדון ברגל (2.4 ק"מ לכל כיוון) במקום לשלם ניקל להסעה.

==קריירה==
בשנת 1886, כשהייתה בת 17, התקיים טורניר הטניס הראשון לנשים בארצות הברית, אולם הנזל לא השתתפה בו. בשנת 1887, השתתפה באליפות ארצות הברית הפתוחה בטניס הראשונה לנשים. חברתה למועדון, ברטה טאונסנד, הייתה אמורה להשתתף גם היא, אולם עקב מוות במשפחה נאלצה להיעדר מהתחרות. הנזל הביסה בגמר את לורה נייט (Laura Knight), וזכתה בחגורת אליפות כסופה. שנה לאחר מכן, השתתפה שוב באליפות ארצות הברית הפתוחה, העפילה לגמר אולם הובסה על ידי ברטה טאונסנד. בשנת 1889 פרשה מעולם הספורט.

==חיים אישיים==
בשנת 1890, התחתנה עם טיילור אלדרדיס (אחיה של לואיז אלדריס). לזוג נולדו שישה ילדים ואת כולם הנזל לימדה לשחק טניס. בשנת 1937, נפטרה בפיטסבורג.

==קישורים חיצוניים==

==הערות שוליים==

קטגוריה:טניסאיות אמריקאיות
קטגוריה:טניסאיות זוכות אליפות ארצות הברית הפתוחה בטניס
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1937
קטגוריה:אמריקאים שנפטרו ב-1937
מוד נלסון

מוד נלסון (באנגלית: Maud Nelson; 17 בנובמבר 1881–1944), נולדה בשם קלמנטינה ברידה (Clementina Brida) ופעלה גם תחת שמות המשפחה Nielson, Olson ו-Dellacqua, הייתה חלוצת בייסבול נשים אמריקאית, שחקנית בייסבול, סקאוט, מאמנת ובעלים של קבוצת בייסבול.

==ביוגרפיה==
נלסון נולדה בצפון איטליה בשם קלמנטינה ברידה. כשהייתה צעירה מאוד, משפחתה היגרה לארצות הברית למקום שאינו ידוע. בגיל 16 שיחקה בייסבול במועדון בלומר (Bloomer team או Bloomer Girls). באותם הימים, נלסון ככל הנראה הייתה שחקנית הבייסבול הטובה ביותר בליגת הנשים. היא הייתה המגישה של קבוצת בוסטון בלומר. בגיל 27 הייתה המגישה של קבוצת צ'רוקי (Cherokee Indian Base Ball Club) שהייתה קבוצה מעורבת מגדרית. היא התחתנה עם מאמן הקבוצה ג'ון אולסון (John Olson). בשנת 1911, נלסון ובעלה הפכו לבעלים של קבוצת Western Bloomer Girls. בשנת 1917 בעלה נפטר, ונלסון המשיכה לשחק עם הקבוצה שבבעלותה. בנוסף, נלסון אימנה את קבוצת הנשים של Chicago Athletic Club. בשנות העשרים המוקדמות, נישאה בשנית לקוסטנט דלקוואה (Costant Dellacqua). עם בעלה השני היא הקימה את קבוצת הנשים The Star Ranger Girls שפעלה משנת 1922 ועד אמצע שנות השלושים. בשנת 1935, בעקבות המשבר הכלכלי העולמי, הקבוצות בהן שיחקה, אותן ניהלה ואימנה - נסגרו. נלסון פרשה מעולם הבייסבול ועברה להתגורר עם בעלה בשיקגו.

==קישורים חיצוניים==

==הערות שוליים==

קטגוריה:ספורטאיות אמריקאיות
קטגוריה:שחקני בייסבול אמריקאים
קטגוריה:מאמני בייסבול
קטגוריה:עסקני בייסבול
קטגוריה:עסקני ספורט אמריקאים
קטגוריה:מאמנות ספורט
קטגוריה:נשים בבייסבול
קטגוריה:אמריקאיות שנולדו ב-1881
קטגוריה:אמריקאים שנולדו ב-1881
קטגוריה:אמריקאיות שנפטרו ב-1944
קטגוריה:אמריקאים שנפטרו ב-1944
Lookin' Through the Windows

Lookin' Through the Windows הוא אלבום האולפן השביעי של "חמישיית הג'קסונים שיצא בחברת מוטאון. האלבום יצא לאור בחודש מאי 1972 ומכר 3.5 מיליון עותקים ברחבי העולם.

האלבום מסמן את תחילת שינוי הקול אצל מייקל ג'קסון, סולן הלהקה, מסופרן ילדותי לטנור. למרות שעדיין הצליח להגיע לקולות הגבוהים, שאפיינו את שירתו בעבר, נוספה לו היכולת להגיע למנעד קולות נמוכים.

שני סינגלים יצאו לאור מתוך האלבום: "Little Bitty Pretty One", חידוש לשיר של בובי דיי, שיר הנושא שהגיע למקום ה-16 במצעד הבילבורד הוט 100. השיר "Doctor, My Eyes", גרסת כיסוי לשירו של ג'קסון בראון, הופץ כסינגל בבריטניה בלבד והגיע לעשירייה הראשונה במצעד הפזמונים.

==הוצאה מחודשת==
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Lookin' Through the Windows" יצא על תקליטור יחד עם האלבום "Goin' Back to Indiana". בגרסה זאת נוספו כשירי בונוס השיר "Love Song" וביצוע בהופעה לשיר "Who's Lovin' You", שהופיע לראשונה בפסקול לסרט הטלוויזיה "The Jacksons: An American Dream" (1992).

==רשימת השירים==

==קישורים חיצוניים==

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת מוטאון
Coats Steam Car

Coats Steam Car הייתה מכונית משפחתית אשר הורכב בחלק הקדמי שלה מנוע קיטור, יוצרה בארצות הברית על ידי "George A. Coats" בין השנים 1921–1923.

יוצרו 5 יחידות, כל יחידה עוצבה באופן ייחודי.

==שינויים בשם היצרן==
שם היצרן שונה 6 פעמים. להלן רשימת שמות היצרן לפי סדר כרונולוגי:

* "Coats Steam Motors, Sandusky, OH"
* "Coats Steamers, Inc., Indianapolis, IN"
* "Coats Steam Car Company, Indianapolis, IN"
* "Coats Steamer Wisconsin Steamers, Inc. 543 Broadway Milwaukee, Wisconsin"
* "Coats Steam Car Company, 1675 South High Street, Columbus, OH"
* "The Y. F. Stewart Motor Car Co. Bowling Green, Ohio"

==5 דגמי "Coats Steam Car"== 
על הדגם הראשון הורכבו שני מנועים רדיאליים בעלי שלושה צילינדרים בציר האחורי, אחד מהם מפעיל כל גלגל. הדגם עוצב על ידי "המהנדס הנורווגי".

על הדגם השני הורכב מנוע V-3) 3) צילינדרים, תיבת הילוכים וגנרטור קיטור יצוק רשת. עיצב את הדגם "James Yeikichi Sakuyama".

על הדגם השלישי הורכב מנוע אדים (באמצעות צינור גז גנרטור), מנוע 3 צילינדרים בטור (מנוע שטוח אשר חובר למארז).

הדגם הרביעי אשר עוצב בשנת 1923 על ידי המעצב הצרפתי ".Charles A", הוגדר כפונקציונלי ביותר מבין המנועים שהורכבו מבחינה טכנית.

העיצוב החמישי היה פשוט שלדה של פרופסור "Allen C. Staley", כפי שהוצג המנוע בתצורת אדים.

=="Coats Steam Car"==
* 4 דלתות
* מנוע קיטור - לחץ התחלתי - 150 PSI, לחץ לאחר 5 דקות של פעילות של המנוע - 600 PSI
* מחיר היחידה עמד על 1,085 דולר
* דגמי ה-"Coats Steam Car" הורכבו בעיר "Bowling Green, Ohio" במדינת אוהיו, ארצות הברית

==ראו גם==
* מנוע קיטור

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות מנוע קיטור 
קטגוריה:דגמי מכוניות שהושקו ב-1921
קטגוריה:מכוניות אמריקאיות
ונגת הקסדה

ונגת קסדה בקינה
ונגת הקסדה (שם מדעי: Euryceros prevostii) היא מין אנדמי למדגסקר של ציפור שיר ממשפחת הוונגיים והציפור היחידה בסוגה. ונגת הקסדה מובדלת בקלות משאר בני משפחתה בגלל גופה השחור-כחלחל, כנפיה האדמדמות ומקורה הגדול, הכחול. בתי הגידול של מין זה הם יערות השפלה והיערות ההרריים הנמוכים (עד לגובה של 800 מ' מעל גובה פני הים) בצפון-מזרח האי. מצב השימור של מין זה מוגדר על ידי ארגון השימור העולמי כ"פגיע", בשל הרס מתמשך של בתי הגידול שלו.

== טקסונומיה ==
ונגת הקסדה היא המין היחיד בסוג Euryceros. בדומה לשאר מיני הוונגות, גם היא מוינה בשלב מוקדם יותר למשפחת החנקניים. ב-1936 העביר האורניתולוג אוגוסטין ראנד אותה, עם כל מיני הוונגות, למשפחה נפרדת. ב-1960 מוינה ונגת הקסדה למשפחת הוונגיים, אליה היא שייכת עד היום (2022).

המין הקרוב ביותר לוונגת הקסדה הוא הוונגה האדמונית; ככל הידוע לנו כיום, ההתפצלות בין שני המינים התרחשה לפני כ-800,000 שנים.

== תיאור ==
ונגת הקסדה היא המין השני בגודלו במשפחת הוונגיים, לאחר הוונגה המגלנית. אורכה נע בין 28 ל-31 ס"מ, ומשקלה נע בין 84 ל-114 גרם. הפרט הבולט ביותר בהופעתה הוא המקור המאסיבי. אורכו כ-51 מ"מ, רוחבו כ-30 מ"מ וצבעו כחול זוהר עם כתם שחור בקצהו. צבע הנוצות באזור הראש, הצוואר, הגרון, החזה והבטן הוא שחור-כחלחל, וכך גם נוצות הכיסוי הראשוניות ונוצות התעופה. הגב ושאר חלקי הכנף חומים-אדמדמים, וכך גם חלקו התחתון של הזנב. הזוויגים דומים.

== התנהגות ==
הוונגה היא מין ביישני, ולכן לא ידוע רבות על התנהגותה. היא ניזונה בעיקר מחרקים, כחלק מלהקות שכוללות פרטים ממינים שונים; תזונתם של הגוזלים מגוונת יותר, והיא כוללת גם חלזונות, לטאות, עכבישים וסרטנים. כל אלו נתפסים בידי הוונגה על ענפי העצים וגזעיהם, ועל הקרקע. קריאתה של הונגה דמוית-חליל.

ונגת הקסדה היא מין מונוגמי, שמתרבה באופן עונתי: עונת הרבייה בחצי-האי מאסאולה, למשל, נמשכת מאוקטובר לינואר. הזכר והנקבה בונים יחד קן שקוטרו כ-15 ס"מ מסיבי צמחים, טחבים וזרדים, בהתפצלות ענפים ובגובה מעל הקרקע של כ-2 עד 4 מ'. ישנו תיעוד של חיזור של הזכר אחרי הנקבה על ידי האכלתה. גודל התטולה הוא 2-3; צבע הביצים לבן-ורדרד.

== שימור ==
בשל הרס היערות בהן חיות הוונגות על-מנת לנצל שטחים אלו לחקלאות וייעור, ונגת הקסדה נחשבת כנמצאת בסיכון. מספרן של הוונגות ממין זה מוערך כנמצא בטווח של 600 עד 15,000 פרטים, והאזורים בהן הם חיות מופרדים עם הזמן זה מזה. לפי סימולציות, מוערך שבשל שינוי האקלים, רוב תחומי המחייה שעוד נשארו להן ייעלמו תוך כ-50 שנים.

==ראו גם==
* הפארק הלאומי מרוג'ג'י

== קישורים חיצוניים ==

==הערות שוליים==

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:וונגיים
קטגוריה:עופות יחידים בסוגם
קטגוריה:עופות יערות הגשם של מדגסקר
תזמורת מטרופוליטן

תזמורת מטרופוליטן (בצרפתית: Orchestre Métropolitain) היא תזמורת קנדית, השוכנת דרך קבע במונטריאול, קוויבק. הקונצרטים שלה מתקיימים בעיקר באולם הקונצרטים של מונטריאול, :en:Montreal Symphony House בכיכר האמנויות (Place des Arts), והיא מופיעה גם באולם וילפריד-פלטייה :en:Salle Wilfrid-Pelletier וב-:en:Théâtre Maisonneuve. התזמורת מופיעה בעוד אתרים שונים מחוץ למרכז העיר מונטריאול.

== היסטוריה ==
ראשיתה של התזמורת בשנת 1980, כשאנסמבל Les Variations היה לתזמורת הרשמית לסדרת Concerts Lachine. הנגנים באנסמבל היו בוגרי מוזיקה צעירים מן הקונסרבטוריונים של מונטריאול. ב-1981 שינה "לה וריאציון" את שמו ל"תזמורת מטרופוליטן של מונטריאול רבתי". רוברט סבורי היה היו"ר הראשון של התזמורת (עד 1985) והון באנג היה המנכ"ל שלה (עד 1987). המנהל המוזיקלי הראשון של התזמורת היה מארק בלאנז'ה, מ-1981 עד 1986. בלאנז'ה כיהן גם כמנהל אמנותי מ-1986 עד 1987. התזמורת הופיעה בקונצרטים מזדמנים במשך שנותיה הראשונות, והציגה את סדרת הקונצרטים הראשונה שלה בשנת 1985.

בשנת 1986 קיצרה התזמורת את שמה ל"תזמורת מטרופוליטן" (Orchestre Métropolitain). באותה שנה התהווה גם ה-Choeur de l'Orchestre Métropolitain, עם ז'אק פובר כמנהלו הראשון. בשנה זו גם הייתה אגנס גרוסמן למנהל המוזיקלית השנייה של התזמורת, ולמנהל האמנותית השנייה שלה בשנה שלאחריה. היא כיהנה בשתי המשרות עד 1995. במשך שנות ה-80' וה-90', הרבתה התזמורת להקליט לרדיו קנדה ול"אנאלקטה". בשנת 1993 החלה התזמורת בקונצרטי קיץ ללא תשלום בפארקים של מונטריאול וגם הופיעה במטרו בפעם הראשונה.
 
ג'וזף רסיניו היה למנהל האמנותי של התזמורת בשנת 1995, והחזיק במשרה זו עד 2000, אז החליף אותו יאניק נזה-סגין החוזה שלו עם התזמורת הוארך לא מכבר עד עונת 2021-2020. נזה-סגין ניצח על תזמורת מטרופוליטן בכמה הקלטות מסחריות לחברת ATMA קלאסיק, בהן סימפוניות של אנטון ברוקנר וגוסטב מאהלר. באפריל 2013 הודיעה התזמורת על מינוי ג'וליאן קוארטי כמנצח אורח ראשי הראשון שלה מאז הקמתה, בחוזה התחלתי לשלוש שנים. 

בינואר 2005 קיבלו תזמורת מטרופוליטן ונזה-סגין פרסי אופוס מן המועצה למוזיקה של קוויבק, שניים על הקלטת הסימפוניה הרביעית של מאהלר ואחד על הביצוע הקונצרטי של ווצק מאת אלבן ברג. באוקטובר 2005, קיבלה התזמורת פרס פליקס מאת ADISQ awards על אלבום קורט וייל בביצועה, יחד עם דיאן דופרזן. ב-2010, זכתה תזמורת מטרופוליטן בפרס אופוס על הקלטת הסימפוניה התשיעית של ברוקנר.

== מנהלים מוזיקליים ומנהלים אמנותיים ==
* מארק בלאנז'ה מנהל מוזיקלי 1986-1981; מנהל אמנותי, 1987-1986)
* אגנס גרוסמן מנהלת מוזיקלית, 1995-1986; מנהלת אמנותית, 1995-1988
* ג'וזף רסיניו 2000-1995
* יאניק נזה-סגין (2000 - ממשיך)

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
!מקור
|-
!2024
!פרס ג'ונו
|אלבום השנה הקלאסי - אנסמבל גדול
|Sibelius 3 & 4
|
|<ref></ref>
|}

== קישורים חיצוניים ==
* 

<div class="mw-content-ltr">
* [https://web.archive.org/web/20140203200032/http://www.orchestremetropolitain.com/a-propos-de-l-orchestre/history Official OM history page]
* [http://www.thecanadianencyclopedia.ca/en/article/orchestre-metropolitain/ Canadian Encyclopedia page on the Orchestre Métropolitain]
* [http://www.atmaclassique.com/En/Artistes/ArtisteInfo.aspx?ArtisteID=138 Atma record label page on the Orchestre Métropolitain]
</div>

==הערות שוליים==

קטגוריה:תזמורות סימפוניות
תרבות
אורה וושינגטון

[[לוחית זיכרון לאורה וושינגטון בפילדלפיה.]]
אורה וושינגטון (באנגלית: Ora Washington; 1898 – 28 במאי 1971) הייתה טניסאית וכדורסלנית אפרו-אמריקאית. זכתה שבע פעמים ברציפות (1929–1935) באליפות איגוד הטניס האמריקאי (ATA) . בשנת 2009 נבחרה להיכלל בהיכל התהילה של כדורסל הנשים, ובשנת 2018, נבחרה להיכלל בהיכל התהילה של הכדורסל.

==קריירה==
נולדה בפילדלפיה, ארצות הברית. בתחילת שנות העשרים לחייה, החלה לשחק טניס, כפעילות שנועדה להסיח את דעתה ממות אחותה. וושינגטון, שלא התאמנה בשיעורי טניס מקצועיים, פיתחה בעצמה טכניקה לאחיזת המחבט. בשנת 1924 זכתה לראשונה בתחרות לאומית כשהביסה את שחקנית הטניס דורותי רדקליף (Dorothy Radcliffe). במשך 12 שנים ברציפות, וושינגטון נותרה בלתי מנוצחת. היא ניצחה באליפויות ליחידות ולזוגות, וזכתה בסך הכל ב-14 אליפויות של איגוד הטניס האמריקאי (איגוד הטניס לאפרו-אמריקאים), מתוכן - שבע אליפויות ברציפות. יריבתה הלבנה, הלן וילס, שהפגינה דומיננטיות רבה במשחקי התאחדות הטניס של ארצות הברית (USTA) וזכתה לתהילה רבה יותר מזו של וושינגטון, סרבה להתחרות נגד וושינגטון, על אף שזו הביעה מספר פעמים את רצונה להתחרות נגד וילס.

בשנת 1935, וושינגטון פרשה מעולם הטניס, אולם בשנת 1937 שבה לשחק נגד פלורה לומאקס (Flora Lomax) שזכתה באליפות איגוד הטניס האמריקאי בשנת 1936. בתחרות זו, וושינגטון ניצחה והיא המשיכה לשחק באיגוד הטניס האמריקאי עד שעובדי הארגון ביקשו ממנו לפרוש בשנית בטענה כי הדומיננטיות שלה פוגעת בתקוות של שחקניות טניס צעירות באיגוד. בגיל 32 החלה לשחק כדורסל עם קבוצת Germantown Hornets והובילה את הקבוצה לניצחון לאומי. בין השנים 1932–1942, שיחקה כדורסל בקבוצת Philadelphia Tribunes בעמדת סנטר ואף אימנה אותה. הקבוצה זכתה ב-11 ניצחונות רצופים באליפויות עולם בכדורסל לשחורים. וושינגטון, שלא שיחקה מעולם נגד שחקניות כדורסל לבנות, נחשבה לשחקנית הכדורסל השחורה הטובה ביותר בעולם

==חיים אישיים==
בשנות הארבעים, פרשה וושינגטון מעולם הספורט. בשנת 1961 רכשה בניין ושגשגה כמשכירת דירות. בשנת 1971 נפטרה בגרמנטאון , פילדלפיה.

==הוקרה==
*בשנות השמונים, נבחרה להיכלל בהיכל התהילה של אוניברסיטת טמפל.
*בשנת 2009, נבחרה להיכלל בהיכל התהילה של הכדורסל לנשים .
*לוחית זיכרון על פועלה ניצבת בפילדלפיה.
*בשנת 2018, נבחרה להיכלל בהיכל התהילה של הכדורסל.

==קישורים חיצוניים==

* 

==הערות שוליים==

קטגוריה:טניסאיות אמריקאיות
קטגוריה:ספורטאים אפרו-אמריקאים
קטגוריה:כדורסלנים אפרו-אמריקאים
קטגוריה:כדורסלניות אמריקאיות
קטגוריה:היכל התהילה של הכדורסל: כדורסלנים
קטגוריה:מאמני כדורסל אמריקאים
קטגוריה:חברי היכל התהילה של כדורסל הנשים
קטגוריה:פנסילבניה: כדורסלנים
קטגוריה:אמריקאיות שנולדו ב-1898
קטגוריה:אמריקאים שנולדו ב-1898
קטגוריה:אמריקאיות שנפטרו ב-1971
קטגוריה:אמריקאים שנפטרו ב-1971
הרפר רנאבוט

הרפר רנאבוט (באנגלית: Harper Runabout) היא מכונית פתוחה בתצורת תלת אופן מתוצרת יצרנית המטוסים Avro (שם מלא: "A.V. Roe and Company ") הבריטית אשר יוצר בין השנים 1921–1926.

סך הכול יוצרו כ-500 יחידות.

==הרפר רנאבוט==

* מכונית מיקרו
* תצורות: מושב בודד (מושב הכולל משענת גב), דו מושבי (מושבים בטור)
* דגם פתוח
* מקדימה: גלגל בודד
* מאחור: 2 גלגלים
* המנוע ממוקם בצד הימני של הנהג
* מנוע מחזור שתי פעימות
* מאחור: צמיג רזרבי

==ראו גם==
* תלת אופן
==לקריאה נוספת==
* [https://www.google.co.il/search?q=Harper+Runabout&tbm=isch&source=iu&ictx=1&fir=4CD31dK0uv5-vM%253A%252CpisYPoL8AXw8lM%252C_&usg=__HipYvxhP-MW8BgAvku4vTZ1L2kA%3D&sa=X&ved=0ahUKEwjVp5bQpbfcAhUBsaQKHTzGDrIQ9QEIMTAC#imgrc=4CD31dK0uv5-vM: הרפר רנאבוט - תמונות]

==קישורים חיצוניים==
* 
* 

==הערות שוליים==

קטגוריה:מכוניות קבריולה
קטגוריה:מכוניות תלת אופן
קטגוריה:מכוניות מיקרו
קטגוריה:דגמי מכוניות שהושקו ב-1921
קטגוריה:מכוניות בריטיות
פיאט 520 סופר פיאט

לנדולט, שנת 1921]]
פיאט 520 סופר פיאט (באיטלקית: Fiat 520 Super Fiat, קרויה גם: Fiat Super Fiat) היא מכונית סלון אשר הוגדרה כסוג של מכונית "Torpedo" מתוצרת יצרנית הרכב האיטלקית פיאט אשר יוצרה בין השנים 1921–1923.

יוצרו 6 יחידות בלבד.

==תצורות==
* מכונית סלון
* מכונית קבריולה
* מכונית לנדולט

==מפרט טכני==
* דגמי "פיאט 520 סופר פיאט" תוכננו ל: 4-5-6 נוסעים
* בלמים בכל 4 הגלגלים מסוג "Vacuum servo" , הידראולי המגיבים בעת ובעונה אחת
* מתלים מסוג "Leaf spring" , מתלים אחוריים מסוג "Cantilever" עם בולם זעזועים
* צמיגים: 895x135 (אחוריים וקדמיים)
===לוח מחוונים משוכלל מאוד לתקופה הכולל===
* מד זרם (אמפרימטר) 
* מנומטר (מכשיר מדידה למדידת לחץ במנוע)
* מדחום למדידת טמפרטורת מנוע
* מד גובה (מכשיר המשמש למדידת גובה של אובייקט ביחס לגובה אחר קבוע)
* שעון אנלוגי
* מד-מהירות (ספידומטר) לצורך מדידת מהירות 
* סופר קילומטרים מצטברים "Contachilometri" (במבנה שעון)
* מחוג המראה כמות הדלק במכל (באמצעות חיבור למצוף במכל הדלק, במבנה שעון)

==ראו גם==
* פיאט
==לקריאה נוספת==
* [https://www.google.co.il/search?q=Fiat+520+Super+Fiat&tbm=isch&source=iu&ictx=1&fir=XPDrEktlZGiZ7M%253A%252Ct14rdgGpGR2FnM%252C_&usg=__McSPHV9Bdwsc_9F-EQ11zbbjMWs%3D&sa=X&ved=0ahUKEwjhi6K0sbfcAhVnMOwKHQ1nCf0Q9QEILjAC#imgrc=XPDrEktlZGiZ7M: "פיאט 520 סופר פיאט" - דגמי סדאן (סלון), קבריולה, לנדולט - תמונות]
== קישורים חיצוניים ==

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
קטגוריה:דגמי מכוניות שהושקו ב-1921
קטגוריה:כלי רכב איטלקיים
520 סופר פיאט
Qzone

Qzone (במנדרינית: QQ空间) הוא שמו של אתר רשת חברתית סינית אשר נוצר על ידי Tencent בשנת 2005. הרשת מאפשרת למשתמשים לכתוב בלוגים, לשמור יומנים, לשלוח תמונות, להאזין למוזיקה, ולצפות בקטעי וידאו. משתמשים יכולים להגדיר את רקע Qzone, לבחור "אביזרים", בהתבסס על ההעדפות שלהם, כך שכל מרחב "Qzone" מותאם לשימוש הפרטי לו הוא מיועד. עם זאת, רוב אביזרי Qzone אינם חינמיים; אלא זמינים רק לאחר רכישת "יהלום קנרית צהוב" שאז יכולים לגשת לכל שירות ללא תשלום נוסף.

בשנת 2009 Qzone עקף רשתות חברתיות אחרות,  כמו Tencent Weibo ו-Tagged בסין. Qzone מתפתחת במהירות: בנובמבר 2013, כבר היו 623 מיליון משתמשים. Qzone הוא אחד האתרים הפעילים ביותר של קהילות בעולם, עם מעל מיליארד משתמשים (2018).

* Tencent QQ
* קהילות מקוונות עם יותר מ-100 מיליון משתמשים

==קישורים חיצוניים==
* 

== הערות שוליים ==

קטגוריה:אתרי אינטרנט שהושקו ב-2005
מועדי הראי"ה

מועדי הראי"ה הוא ספר העוסק בשבת ובמועדי ישראל בהגותו ובאורח חייו של הראי"ה קוק. הספר חובר על ידי תלמידו, הרב משה צבי נריה.

הספר משלב קטעי הגות קצרים של הראי"ה עם פרקי סיפורים, חלקם מפי השמועה וחלקם מהספרות והעיתונות. מהדורתו הראשונה יצאה לאור בשנת ה'תש"מ.

הספר הוא חלק מסדרת ספרים שעליה זכה הרב נריה בפרס הרב קוק לספרות תורנית מטעם עיריית תל אביב-יפו.
==עריכת הספר==
התשתית הראשונה לספר הייתה סדרת מאמרים שפרסם הרב נריה בעיתון הצופה. עליהם הוסיף קטעי הגות מתוך ספרי הראי"ה בהלכה ובאגדה ומעט קטעים מכתב ידו. את הסיפורים אסף הרב נריה מעדי ראייה ושמיעה ומתוך רשימות שונות מספרים קבצים ועיתונים.

הספר מלווה במפתח לשמות מאות האישים המוזכרים בו.

==קישורים חיצוניים==
* 
* [https://www.otzar.org/wotzar/book.aspx?151422 מועדי הראי"ה] באתר אוצר החכמה

קטגוריה:הראי"ה קוק
קטגוריה:ספרי 1980
קטגוריה:חגי ישראל ומועדיו
אמנדה קלמנט

אמנדה קלמנט (באנגלית: Amanda Clement; 20 במרץ 1888 - 20 ביולי 1971) הייתה שופטת בייסבול אמריקאית, והאישה הראשונה בעולם לשפוט משחק בייסבול מקצועני.

==ביוגרפיה==
קלמנט נולדה בהדסון שבדרום דקוטה. אביה נפטר בצעירותה, ואמה, הארייט קלמנט, פרנסה אותה ואת אחיה האנק באמצעות בישול ארוחות לעובדי הרכבת. בילדותה, נהגה לשחק בייסבול עם אחיה בפארק השכונתי, אולם משום שהייתה ילדה, לא תמיד הורשתה לשחק עם הבנים, אולם כן הורשתה לשפוט. בגיל 17, עברה עם משפחתה לאיווה, שם אחיה שיחק כמגיש . באחד המשחקים, השופט לא הגיע והאנק הציע שאחותו, שישבה בצד, תכהן כשופטת. חברי הקבוצה הסכימו והתרשמו מיכולות השיפוט שלה, ולמחרת היא שפטה משחק נוסף. בשנת 1904, הפכה לאישה הראשונה בעולם ששפטה משחק בייסבול מקצועני. בין השנים 1904–1908 שפטה עשרות משחקי בייסבול מקצועניים באיווה, מינסוטה, נברסקה ודקוטה. פעמים רבות, היא הייתה הבחירה הראשונה לתפקיד השיפוט הן על ידי הקבוצות והן על ידי האוהדים. בשנת 1906, כתבה טור בעיתון The Cincinnati Enquirer בו טענה כי נשים שופטות משחקי בייסבול טוב יותר מגברים. 

בשנת 1908 היא השתכרה בסכום שבין 15–25 דולרים למשחק, הצליחה לחסוך עבור לימודים ונרשמה למכללת ינקטון . בשנת 1911, לאחר שהשלימה את לימודיה במכללה, נרשמה ללימודי חינוך גופני באוניברסיטת נברסקה . בתקופה זו, פרשה משיפוט באופן קבוע אולם המשיכה לשפוט באופן מזדמן. מאוחר יותר, עסקה בהוראת חינוך גופני בבתי ספר בדרום דקוטה, בדקוטה הצפונית ובויומינג. כמו כן, עסקה גם בעבודות שיטור ובאימון נערים. בשנת 1929, פרשה מעיסוקיה וחזרה לדרום דקוטה לטפל באמה החולה. לאחר שאמה נפטרה בשנת 1934, קלמנט עברה לסו פולס ועסקה בעבודה סוציאלית.

נפטרה ב-20 ביולי 1971 בסו פולס.

==הוקרה==
*בשנת 1964, נבחרה להיכלל בהיכל התהילה לספורט של דרום דקוטה .
*בשנת 2010, נכתב סיפור ילדים בשם "שופטת בחצאית: הסיפור של אמנדה קלמנט" (Umpire in a Skirt: The Amanda Clement Story).
*בשנת 2014, נבחרה להיכלל בהיכל התהילה של בוגרי מכללת ינקטון.

==הערות שוליים==

קטגוריה:שופטות ספורט
קטגוריה:ארצות הברית: בייסבול
קטגוריה:עובדות סוציאליות אמריקאיות
קטגוריה:שוטרים אמריקאים
קטגוריה:שוטרות
קטגוריה:בוגרות אוניברסיטת נברסקה–לינקולן
קטגוריה:בוגרי אוניברסיטת נברסקה–לינקולן
קטגוריה:ארצות הברית: אישים בספורט
קטגוריה:אמריקאיות שנולדו ב-1888
קטגוריה:אמריקאים שנולדו ב-1888
קטגוריה:אמריקאיות שנפטרו ב-1971
קטגוריה:אמריקאים שנפטרו ב-1971
בן אשכנזי

בן אשכנזי (נולד בספטמבר 1969) הוא מיליארדר יהודי-אמריקאי, איש עסקים ואיל נדל"ן, יליד ישראל המתגורר בניו יורק. אשכנזי הוא המייסד, מנכ"ל, יו"ר ובעל רוב המניות של "תאגיד הרכישות אשכנזי" (Ashkenazy Acquisition Corporation), אשר באמצעותה הוא מחזיק בתיק נכסים בשווי של כ-12 מיליארד דולר. בן אשכנזי נחשב לאחד מיזמי הנדל"ן העשירים בארצות הברית, הונו האישי הוערך (יולי 2018) בכ-4 מיליארד דולר. הוא מחזיק בכ-10% מועדון הכדורסל מכבי תל אביב.

==ראשית חייו==
בן אשכנזי נולד בישראל וגדל בלורנס, לונג איילנד, ניו יורק. הוא בנו של איש הנדל"ן איזי אשכנזי.

אשכנזי קנה את הנכס הראשון שלו בגיל 17. הוא למד לתואר ראשון באוניברסיטת אדלפי, אבל לא סיים.

==קריירה==
אשכנזי הוא איל נדל"ן המחזיק בנכסים רבים בארצות הברית ובבתי מלון במדינות שונות ברחבי העולם, ב-1987 ייסד את "תאגיד הרכישות אשכנזי", אשר באמצעותה הוא שולט בנכסים בהיקף של מעל 12 מיליארד דולר בכל רחבי העולם. 

הוא מחזיק באמצעות החברה בנכסי קמעונאות, מסחר, בנייני משרדים, לוגיסטיקה, מגורים, בתי אבות ומרכזי קניות בארצות הברית, בממלכה המאוחדת ובאירופה. ופורטפוליו רחב של בתי מלון ברחבי ארצות הברית, הממלכה המאוחדת ובאירופה.

אשכנזי מחזיק באמצעות החברה ביותר מ-120 נכסים ברחבי העולם, ושווי תיק הנכסים הכולל של "תאגיד הרכישות אשכנזי" מוערך בכ-12 מיליארד דולר, ההתמקדות של החברה ורוב נכסיה הם בארצות הברית. החברה מעסיקה למעלה מ-100 עובדים והמטה של החברה ממוקם במנהטן, ניו יורק.

==מכבי תל אביב==
בשנת 2013 נכנס אשכנזי כשותף לקבוצת הכדורסל מועדון הכדורסל מכבי תל אביב, כיום מחזיק בכ-10% מהמניות של הקבוצה. 

ככל הידוע, לאשכנזי אין מעורבות בניהול השוטף של הקבוצה והוא מתפקד כשותף בעלים פאסיבי.

==חיים אישיים==
בן נשוי לדבורה, להם שלושה ילדים, והם מתגוררים בניו-יורק, בשדרה החמישית.

אשכנזי נמנע מפרסום ושומר על פרופיל ציבורי נמוך. פרט לכמה פרטים על האינטרסים העסקיים שלו באתר האינטרנט האישי שלו.

== הערות שוליים ==

קטגוריה:מיליארדרים יהודים אמריקאים
קטגוריה:יזמים אמריקאים
קטגוריה:אמריקאים שנולדו ב-1969
ראסל ויינר

ראסל גולדנקלאוד ויינר (באנגלית: Russell Goldencloud Weiner; נולד בשנת 1970) הוא מיליארדר יהודי-אמריקאי ומתרים פוליטי.

== ביוגרפיה ==
ויינר הוא הבן של זוג היהודים-אמריקאים מייקל ויינר, הידוע יותר כשדר תוכנית אירוח ברדיו בשם מייקל סאבג', וג'נט ויינר.

ויינר סיים את תיכון רדווד בלארקספור, קליפורניה, בוגר אוניברסיטת סן דייגו עם תואר ראשון במדעי המדינה. הוא ארגן אירועים עבור Paul Revere Society, ועבד כסוכן נסיעות.

הוא היוצר של משקה האנרגיה Rockstar, וגם מייסד ומנכ"ל של חברה משלו, בלאס וגאס שבנבדה.

ב-2016, נכנס לראשונה לרשימת פורבס של 500 האמריקאים העשירים ביותר, עם שווי מוערך של 3.4 מיליארד דולר.

ויינר חי בדלריי ביץ', פלורידה.

==קישורים חיצוניים==

== הערות שוליים ==

קטגוריה:מיליארדרים יהודים אמריקאים
קטגוריה:סוכני נסיעות
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1970
אלפא רומיאו G1

אלפא רומיאו G1 (באיטלקית: Alfa Romeo G1) היא מכונית סלון שיוצרה במספר תצורות, אשר הוגדרה כסוג של מכונית "Torpedo (automobile)" מתוצרת יצרן הרכב האיטלקי אלפא רומיאו שיוצרה בין השנים 1921–1923.

מהדגם יוצרו 52 יחידות.

==דגמי "אלפא רומיאו G1"==

* אלפא רומיאו דגם "אלפא רומיאו G1" סלון
* אלפא רומיאו דגם "אלפא רומיאו G1" רודסטר, 2 מושבים (הדגם השתתף במרוצי מכוניות)
* אלפא רומיאו דגם "אלפא רומיאו G1" - קבריולה
* אלפא רומיאו דגם "אלפא רומיאו G1" - לנדולט

==ראו גם==
* אלפא רומיאו
* אלפא רומיאו RL
* אלפא רומיאו 20-30 HP
* אלפא רומיאו RM

==לקריאה נוספת==
* [https://www.google.co.il/search?q=Alfa+Romeo+G1&tbm=isch&source=iu&ictx=1&fir=1zszF-DOM782XM%253A%252CJjlhel-fndGEDM%252C_&usg=__rEfkGckN6sWztt1eQc7H5PoBmzE%3D&sa=X&ved=0ahUKEwiOz7nQ0bfcAhXDJ1AKHVhYBV4Q9QEIOjAC#imgrc=1zszF-DOM782XM: דגמי "אלפא רומיאו G1" - תמונות]

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
קטגוריה:דגמי מכוניות שהושקו ב-1921
קטגוריה:כלי רכב איטלקיים
G1
פסטיבל הכדורים הפורחים הבינלאומי בגלבוע

פסטיבל הכדורים הפורחים הבינלאומי בגלבוע מתקיים מדי שנה בשבוע הראשון באוגוסט בפארק הלאומי מעיין חרוד.

==תולדות הפסטיבל==

הפסטיבל הראשון התקיים בשנת 2009, ביוזמת שלומי אייל, רכז הספורט של מועצה אזורית גלבוע. בניגוד לאירועים דומים בחו"ל הפסטיבל משלב לינה במקום. הפסטיבל הראשון כלל רק את מטס הכדורים הפורחים (12 במספר). נכון לשנת 2018 הוא כולל גם פעילויות נלוות רבות. החל מהפסטיבל השלישי חלק מן האירועים מתקיימים בדרום הארץ, בפארק אשכול, שבוע לאחר הפסטיבל בגלבוע. האירוע מושך אליו כ-7,000 מבקרים מדי שנה. חלק מטייסי הכדורים הפורחים מגיעים לאירוע מחו"ל.

==אירועים בפסטיבל==
* מטס כדורים פורחים בינלאומי
* מופע לייזרים
* הופעות חיות ומופעי אש ולהטוטנים
* מופע Night Glow - ניפוח כדורים פורחים בלילה
*פירוטכניקה ומופע זיקוקי דינור ענק
* לינת שטח באוהלים
* מתנפחים "רטובים"
* צניחה חופשית מכדורים פורחים
* "צביעת השמיים" במצנחי רחיפה וטרקטורוני אוויר בין בלוני ענק

== ראו גם ==
*פסטיבל כדורים פורחים

== קישורים חיצוניים ==
* 

== הערות שוליים==

קטגוריה:פסטיבלי כדורים פורחים
קטגוריה:עמק חרוד
קטגוריה:ישראל: פסטיבלים
קטגוריה:מועצה אזורית הגלבוע
פיג'ו סוג 81

פיג'ו סוג 81 (בצרפתית: Peugeot Type 81) היא מכונית משפחתית, בתצורת קבריולה מתוצרת יצרנית הרכב הצרפתית פיג'ו אשר יוצרה בשנת 1906.

דגמי "פיג'ו סוג 81" הוגדרו כסוג של מכונית "(Torpedo (automobile" .

סך הכול יוצרו 251 יחידות.

==דגמים==
* "Peugeot type 81 A"
* "Peugeot type 81 B"

==תמונות==
<gallery mode="packed" heights="130">
קובץ:1906 Peugeot type 81 B Double Phaéton.JPG | "פיג'ו סוג 81" דגם "B" שנת 1906
קובץ:Peugeot Type 81 02.jpg | "פיג'ו סוג 81"
קובץ:Peugeot Type 818.jpg | "פיג'ו סוג 81"
</gallery>

==ראו גם==
* פיג'ו
* פיג'ו סוג 33
* פיג'ו סוג 146
* פיג'ו סוג 156

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1906
קטגוריה:מכוניות צרפתיות
81